**A Hévízi Televízió Nonprofit Kft. 2015. I. félévi gazdálkodása**

A Hévízi Televízió Nonprofit Kft. 2015. I. félévében is az Alapító önkormányzattal kötött szerződés alapján végezte szakmai tevékenységét. A működésben anyagi problémák, likviditási nehézségek nem léptek fel, kifizetetlen számláink nincsenek.

A gazdálkodás rendjéhez kapcsolódó változás, hogy az Alapító határozatának megfelelően, a könyvvizsgáló mandátumának lejártával – azaz 2015. június 1-étől - a társaságnak nincs könyvvizsgálója. A változást a cégbíróságon átvezettettük. A könyvelési feladatokat változatlanul a Héra 2000 Kft. végzi.

A pénzügyek terén az arányosság elve nem jellemző a televízió működésében. A nyereséges esztendőkben is rendre mínuszos előjelű volt a félévi mérleg. Ennek egyik oka, hogy az év eleje a bevételeket tekintve mindig gyengébb, mint az év vége. Másik oka pedig az, hogy a hosszabb távra szóló szerződéseknél a féléves számlákat a teljesítést követően, júliusban állítjuk ki, így ezek a bevételek a II. félévben jelentkeznek.

A munkavégzéshez kapcsolódó gazdálkodás főbb adatait az 1. sz melléklet táblázat két mérleg oldala és az eredménykimutatás tartalmazza.

**Működés:**

Ebben az esztendőben a társaság életében profiltisztítás történt, hiszen a Forrás című ingyenes városi újság kiadása 2015. március 1-től kikerült a Hévízi Televízió szerkesztőségének feladatai közül.

A tevékenység alapeleme ismét a televíziós műsorkészítés lett: a kábelhálózatos műsorszolgáltatás mellett az anyagok és adások megjelentetésével az internetes felületeken.

A megszokott programok mellett újdonságként indítottuk el a Hit – Vallás című egyházi műsor, miután Hévízen magas a vallásgyakorlók száma. A műsor felépítésében a történelmi egyházakra támaszkodtunk, figyelembe véve az arányokat. Így havi bontásban kéthetente a katolikus egyház, a köztes alkalmakkor pedig a református és az evangélikus közösség egy-egy szertartásáról készítünk összeállítást vagy a hétélethez aktuálisan kapcsolódó hosszabb riportot. A tavaszi próbaidőszak után ősszel ismét ebben a rendben folytatjuk a műsort, hiszen pozitív visszhangot váltott ki a kezdeményezés. A kisebb egyházak programjait sem mellőzzük, de súlyuknak megfelelően kezeljük. Nekik is lehetőséget adunk a rendezvények népszerűsítésére és a rövidebb beszámolók készítését is vállaljuk, ha fontosabb esemény házigazdái.

Miután tavaszra megszüntettük az önkormányzati ülések közvetítését, megváltozott a képviselőtestület munkájáról szóló beszámolók készítésének rendje. Most már a híradókban is tudósítunk valamennyi soros ülésről és jószerével valamennyi rendkívüli képviselőtestületi ülésről. Abban az időszakban, amikor teljes terjedelemben közvetítettük az üléseket, a híradós összefoglalókra ritkán volt példa. A rövidebb terjedelmű tudósítások mellett nagyobb hangsúlyt kapott a Döntés után című műsor is. Nemcsak a soros ülések után bontjuk ki a fontosabb napirendek tartalmát, hanem akkor is, ha rendkívüli ülésen merülnek fel közérdekű problémák, nagyobb horderejű tervezési feladatok, stb. Rugalmasabb és gyakorlatiasabb lett a témák kezelése, a határozatok indokainak megismertetése. Az üléseken jelen van a TV szerkesztője, hogy riportot készítsen, így bármely képviselőnek lehetőséget biztosítunk arra, hogy kifejtse saját ellenkező irányú álláspontját, vitát generáljon, aggályokat fogalmazzon meg és ne csak a polgármester ismertesse az esetleges nézetkülönbségeket.

A műsorkészítés további szegmenseiben a korábbi gyakorlat szerint készültek az adások 2015. I. félévében is. A városban működő intézmények és civil szervezetek munkája állt a figyelem középpontjában. A Balasport-tal kezdeményezett műsorcsere részlegesen megvalósult. Küldtünk hévízi anyagokat és fogadtunk adásokat. Probléma, hogy a beígért kétheti rendszeresség helyett teljesen esetlegesen állnak össze a műsorok és kiszámíthatatlan rendben, késve érkeznek meg. Miután itt térítés nélküli együttműködésről van szó, nincs ráhatásunk arra, hogy a Marcaliban működő szerkesztőségen bevasaljuk a határidőket. Ennek ellenére nem adjuk fel az együttműködési lehetőségét.

A szerkesztőség tárgyi feltételei jók, a külső helyszíneken, a stúdióban zajló utómunkához, és stúdióbeszélgetésekhez használt eszközök korszerűek. A szakmai munkát külső tényezők nem akadályozzák.

**Pénzügyi kimutatás:**

A mérleg adataiból kiolvasható, hogy az eszközök és források oldala csaknem eléri a 17 millió Ft-ot, a társaság rendelkezésére álló pénzeszközök pedig biztosították a zökkenőmentes működést.

A kiadásokat és a bevételeket az eredménykimutatás tartalmazza. Az eredménykimutatás főbb tételeinek részletezése a társaság főkönyvi kivonata alapján készült:

**Értékesítés nettó árbevétele: 9.897 e Ft**

Az üzletpolitikai változást tükrözi, hogy már a tervezett bevétel is lényegesen alacsonyabb volt, mint az előző évben realizált érték. Miután a Forrás újság kiadását nem a TV-n keresztül finanszírozza az önkormányzat, az első két hónapot leszámítva ennek fedezetét sem kellett bekalkulálni.

Mint a fentiekben már szerepelt, az első félév a számlázási rend miatt is mindig gyengébb teljesítményt eredményez.

Ezév tavaszától a képújság bevételeinek javítására együttműködünk a Keszthelyi Televízióval, a Hévízen feladatott hirdetéseket ők is közzéteszik és fordítva. A kölcsönösen elfogadott elszámolási rend alapján ez a bevétel is a második félévben jelentkezik.

Az év hátralévő időszakában kiemelt hangsúlyt kap a bevételek növelése, a reklámok és filmek készítésével. A szakmai stáb megerősítése is azt célozza, hogy a közszolgálati tevékenység ne kösse le az erőforrásokat, legyen megfelelő kapacitás ezeknek a plusz tevékenységeknek az ellátására is.

|  |  |
| --- | --- |
| Értékesítés árbevétele | eFt |
| hirdetések, filmgyártás árbevétele | 705 |
| lapkiadás | 1.611 |
| hírügynökségi tevékenység | 201 |
| közszolgálat televíziós műsorkészítés | 7.380 |
| összesen | 9.897 |

**Anyagjellegű ráfordítások: 5.124 eFt**

A gazdálkodás érzékeny pontját jelentik a kiadások. Az alábbi táblázatból tételesen kiolvasható mire fordított anyagi eszközöket a társaság.

|  |  |
| --- | --- |
| Anyagjellegű ráfordítások: | e Ft |
| közüzemi díjak | 170 |
| nyomtatvány, irodaszer | 13 |
| egyéb anyagköltség | 31 |
| vállalkozók által végzett szolgáltatás költségei | 2.288 |
| karbantartási költségek | 40 |
| könyvviteli szolgáltatás | 400 |
| posta, telefon | 173 |
| idegenek által végzett szolgáltatás | 184 |
| lapkiadás | 1.612 |
| médiaszolgáltatási díj | 31 |
| hatósági, igazgatási díjak | 64 |
| pénzügyi szolgáltatási díjak | 110 |
| egyéb | 9 |
| összesen | 5.124 |

Az arányosság elve itt sem teljesül. A kiadások meghaladják a tervezett összeg felét. Ennek oka, hogy a költségrovatot megnövelte a Forrás újság 4 számának kiadása, hiszen az elhúzódó közbeszerzés miatt januárban és februárban átmenetileg a TV-nél maradt a tevékenység. A többi tétel az eredeti kalkulációnak megfelelően alakult.

Az állandó kiadások nagyságrendje évek óta hasonló. A közüzemei díjak, a működéshez közvetlenül kapcsolódó szolgáltatások és járulékos költségek szintjén nincsenek kiugró tételek.

A lapkiadás mellett a vállalkozók által végzett szolgáltatás költségei emelkednek ki a sorból. Ez a rovat a számlás műsorkészítést foglalja magába. A három főállású dolgozó mellett vállalkozóként másutt is tevékenykedő szerkesztő-riporterek és operatőr-vágók díjazását. Nélkülük nem lehetne biztosítani, hogy azonos időben több forgatási helyszínen is jelen legyünk, illetve a több élőmunkát igénylő rendezvényeken kellő létszámú stáb lássa el a feladatokat.

A nézők is tapasztalhatják, hogy most zajlik a szerkesztőség megerősítése, ami egyben fiatalítást és utánpótlás-nevelést is jelent. Tavaly egy hévízi friss diplomás a szerkesztői, műsorkészítői feladatokba kapcsolódott be, jelenleg pedig egy ugyancsak Hévízen élő fiatalember az operatőr-vágói tevékenységet sajátítja el. Mindketten megfelelő képzettséggel, szorgalommal, kitartással és kreativitással rendelkeznek ahhoz, hogy kellő színvonalon, önállóan lássák el a rájuk bízott feladatokat. Ők jelenleg szintén számlás műsorkészítők.

**Személyi jellegű ráfordítások: 5.112 eFt**

Ez az a rovat, melyben az év felére időarányosan kell teljesülnie a kiadásoknak és a számok a tervezett kereten belül maradnak. A személyi állomány okán változatlanul 3 főállású dolgozó és egy megbízásos szerződéssel foglalkoztatott alkalmi munkavállaló juttatásait tartalmazza a fő tétel

|  |  |
| --- | --- |
| Személyi jellegű ráfordítások | e Ft |
| bérköltség | 3.515 |
| étkezési térítés | 25 |
| munkába járással kapcsolatos költségtérítés | 181 |
| munkáltatót terhelő táppénz | 235 |
| saját gépkocsi használat | 195 |
| szociális hozzájárulási adó | 899 |
| eü. hozzájárulás | 4 |
| szakképzési hozzájárulás | 54 |
| kifizetőt terhelő szja | 4 |
| összesen | 5.112 |

**Értékcsökkenési leírás: 1.544 eFt**

Az ÉCS leírása ütemterv szerint zajlik, a korábbi évek beruházásának következményeként fokozatosan csökkenő mértékben.

**Egyéb ráfordítások: 42 eFt**

Ez a kiadási tétel az év első felében kedvezően alakult. Az 0 vagy 5%-os ÁFA-értékű számlakibocsátás csökkenésével kedvezőbben alakult az arányosítás, így kisebb összeg „ragadt benn” az állami költségvetésben.

**Üzleti tevékenység eredménye: - 1.926 eFt**

Az eredmény mínuszos előjelű, aminek korrekciója a II. félév feladata lesz.

**Pénzügyi műveletek eredménye: 4 eFt**

Fájó pont, hogy a rendelkezésre álló pénzkészletek mellett sem sikerül több hozamot elérni, mialatt a banki szolgáltatás költségei az első félévben 110 eFt-ot tettek ki. A két összeg szembeállításával rossz arányok jönnek ki, ám még mindig kedvezőbb a nagyobb kamatot ígérő, pénzügyileg kockázatos befektetéseket elkerülése, minthogy vétlen károsultként kelljen sorban állnunk a közpénzből biztosított forintokért.

**Rendkívüli bevételek: 490 eFt**

A korábbi évek műszaki fejlesztése kapcsán, az elhatároltan kezelt beruházási összegből keletkező bevételről van szó.

**Adózott eredmény, mérleg szerinti eredmény: - 1.432 eFt**

Az üzemi tevékenység negatív értékét csökkenti a rendkívüli bevétel. Az eredmény, azaz a veszteség kezelhető nagyságrendű, a működést, a fizetőképességet nem veszélyezteti.

Tisztelt Képviselőtestület! Kérem, hogy a Hévízi Televízió Nonprofit kft. 2015. I. félévi gazdálkodásról szóló beszámolót elfogadni szíveskedjenek!

Hévíz, 2015. augusztus 10.

Partics Andrea

ügyvezető igazgató

1. **számú Melléklet**

MÉRLEG „A” változat

Eszközök (aktívák)

adatok E Ft-ban

|  |  |  |  |  |  |
| --- | --- | --- | --- | --- | --- |
| Sor-  szám | A tétel megnevezése | | Előző évi várható | Előző év(ek)  módosításai | 2015.év  terv |
| a | b | | c | d | E |
| 01. | A. | Befektetett eszközök (02.+04.+06.sor) | 14.735 | 11.813 | 13.190 |
| 02. | I. | IMMATERIÁLIS JAVAK | 584 | 462 | 420 |
| 03. |  | 02. sorból: Immateriális javak értékhelyesbítése | 0 |  |  |
| 04. | II. | TÁRGYI ESZKÖZÖK | 14.151 | 11.351 | 12.770 |
| 05. |  | 04. sorból: Tárgyi eszközök értékhelyesbítése |  |  |  |
| 06. | III. | BEFEKTETETT PÉNZÜGYI ESZKÖZÖK |  |  |  |
| 07. |  | 06. sorból: Befektetett pénzügyi eszközök értékhelyesbítése |  |  |  |
| 08. |  | 06. sorból: Befektetett pénzügyi eszközök értékelési különbözete |  |  |  |
| 09. | B. | Forgóeszközök (10.+11.+14.+16. sor) | 3.825 | 3.788 | 3.674 |
| 10. | I. | KÉSZLETEK |  |  |  |
| 11. | II. | KÖVETELÉSEK | 473 | 588 | 998 |
| 12. |  | 11.sorból: Követelések értékelési különbözete |  |  |  |
| 13. |  | 11.sorból: Származékos ügyletek pozitív értékelési különbözete |  |  |  |
| 14. | III. | ÉRTÉKPAPÍROK |  |  |  |
| 15. |  | 14.sorból: Értékpapírok értékelési különbözete |  |  |  |
| 16. | IV. | PÉNZESZKÖZÖK | 3.352 | 3200 | 2.676 |
| 17. | C. | Aktív időbeli elhatárolások | 110 | 100 | 0 |
| 18. |  | ESZKÖZÖK ÖSSZESEN (01.+09.+17. sor) | 18.670 | 15.701 | 16.864 |

MÉRLEG „A” változat

Források (passzívák)

adatok E Ft-ban

|  |  |  |  |  |  |
| --- | --- | --- | --- | --- | --- |
| Sor-  szám | A tétel megnevezése | | Előző év  várható | Előző év(ek)  módosításai | 2015.év  terv |
| a | b | | C | d | E |
| 19. | D | Saját tőke (20.+22.+23.+24.+25.+26.+29.sor) | 2.171 | 3.152 | 739 |
| 20. | I. | JEGYZETT TŐKE | 500 | 500 | 500 |
| 21. |  | 20.sorból:visszavásárolt tulajdoni részesedés névértéken |  |  |  |
| 22. | II. | JEGYZETT,DE MÉG BE NEM FIZETETT TŐKE (-) |  |  |  |
| 23. | III. | TŐKETARTALÉK |  | 1.485 |  |
| 24. | IV. | EREDMÉNYTARTALÉK | - 6.398 | -6.398 | -6.227 |
| 25. | V. | LEKÖTÖTT TARTALÉK | 7.898 | 7.898 | 7.898 |
| 26. | VI. | ÉRTÉKELÉSI TARTALÉK (27-28.sorok) |  |  |  |
| 27. |  | Értékhelyesbítés értékelési tartaléka |  |  |  |
| 28. |  | Valós értékelés értékelési tartaléka |  |  |  |
| 29. | VII. | MÉRLEG SZERINTI EREDMÉNY | 171 | 216 | -1.432 |
| 30. | E. | Céltartalékok |  |  |  |
| 31. | F. | Kötelezettségek (32.+33.+34.sor) | 1.757 | 510 | 1.517 |
| 32 | I. | HÁTRASOROLT KÖTELEZETTSÉGEK |  |  |  |
| 33. | II. | HOSSZÚ LEJÁRATÚ KÖTELEZETTSÉGEK |  |  |  |
| 34. | III. | RÖVID LEJÁRATÚ KÖTELEZETTSÉGEK | 1.757 | 510 | 1.517 |
| 35. |  | 34.sorból: Kötelezettségek értékelési különbözete |  |  |  |
| 36. |  | 34.sorból: Származékos ügyletek negatív értékelési különbözete |  |  |  |
| 37. | G. | Passzív időbeli elhatárolások | 14.742 | 12.039 | 14.608 |
| 38. |  | FORRÁSOK ÖSSZESEN (19+30.+31.+37. sor) | 18.670 | 15.701 | 16.864 |

EREDMÉNYKIMUTATÁS

„A” változat

adatok E Ft-ban

|  |  |  |  |  |  |
| --- | --- | --- | --- | --- | --- |
| Sor-  szám | A tétel megnevezése | Előző év | 2015.év  terv | 2015. I. félév |  |
| a | b | C | d | E |  |
| I. | Értékesítés nettó árbevétele | 29.361 | 20.708 | 9.897 | 01. |
| II. | Aktivált saját teljesítmények értéke | 0 | 0 | 0 | 02. |
| III. | Egyéb bevételek | 4 | 0 | 0 | 03. |
|  | III. sorból: visszaírt értékvesztés | 0 | 0 | 0 | 04. |
| IV. | Anyagjellegű ráfordítások | 18.853 | 7.300 | 5.125 | 05. |
| V. | Személyi jellegű ráfordítások | 10.147 | 11.700 | 5.112 | 06. |
| VI. | Értékcsökkenési leírás | 5.260 | 3.058 | 1.544 | 07. |
| VII. | Egyéb ráfordítások | 692 | 1.400 | 42 | 08. |
|  | VII. sorból: értékvesztés | 0 | 0 | 0 | 09. |
| A | ÜZEMI (ÜZLETI TEVÉKENYSÉG  EREDMÉNYE (I.+-II.+III.-IV.-V.-VI.-VII.) | -5.587 | - 2.750 | -1.926 | 10. |
| VIII. | Pénzügyi műveletek bevételei | 14 | 22 | 4 | 11. |
|  | VIII.sorból: értékelési különbözet | 0 | 0 | 0 | 12. |
| IX. | Pénzügyi műveletek ráfordításai | 0 | 0 | 0 | 13. |
|  | IX.sorból:értékelési különbözet | 0 | 0 | 0 | 14. |
| B. | PÉNZÜGYI MŰVELETEK EREDMÉNYE (VIII.-IX.) | 14 | 22 | 4 | 15. |
| C. | SZOKÁSOS VÁLLALKOZÁSI EREDMÉNY (+-A.+-B) | -5.573 | -2.728 | - 1.922 | 16. |
| X. | Rendkívüli bevételek | 5.814 | 2.990 | 490 | 17. |
| XI. | Rendkívüli ráfordítások | 0 | 0 | 0 | 18. |
| D. | RENDKÍVÜLI EREDMÉNY (X.-XI.) | 5.814 | 262 | 490 | 19. |
| E. | ADÓZÁS ELŐTTI EREDMÉNY (+-C.+-D.) | 241 | 262 | - 1.432 | 20. |
| XII. | Adófizetési kötelezettség | 70 | 46 | 0 | 21. |
| F. | ADÓZOTT EREDMÉNY (+-E.-XII.) | 171 | 216 | -1.432 | 22. |
| G. | MÉRLEG SZERINTI EREDMÉNY | 171 | 216 | -1.432 | 23. |